1 Die gevangenis wat in 1881 gebou is 1
Standard Bank Gebou
Die Poskantoor wat in 1905 gebou is
Die Stadsaal wat in 1930 gebou is
Magistraat- en Polisiekantore
Emily Hobhouse se Spin- en Weefskool
Die gevangenis wat in 1881 gebou is
Die Fauresmith gevangenis is in 1881 opgerig. Die gebou is feitlik geheel en al uit klip gebou, en is ook tot 'n nasionale gedenkwaardigheid verklaar. Die gevangenis word steeds gebruik vir die aanhouding van gevonnisde en ook van verhoorafwagtende gevangenes.
Hierdie gebou is in 1919 betrek deur Standard Bank. In 1998 het die bank hul deure vir die laaste maal op hierdie plattelandse dorpie gesluit en is die gebou deur Dr. Benja van Zyl gekoop en aan die NG Kerk Fauresmith geskenk. Dit dien tans as Kerkkantoor. 'n Gedeelte van die gebou, wat as die Blou Galery bekendstaan word aangewend as kerksaal.
Fauresmith se eerste Poskantoor was op die perseel langs die huidige Poskantoor. Die tans bestaande gebou is geopen in Mei 1905.
Die telefoon-installasie (sentrale) is in 1921 aangebring en is tans langs die Poskantoor gevestig. Die plaaslyne word steeds deur 'n handsentrale bedien.
Die eerste stadsaal is in 1880 gebou, maar het op 15 Mei 1927 afgebrand, Die huidige stadsaal is voltooi in Junie 1930, en is deur die destydse Administrateur , Mnr CTM Willcocks en Dr JJ van Niekerk as Bugermeester geopen.
Hierdie imposante gebou kyk uit oor die plein in die middel van die dorp.
Die huidige Magistraat- en polisiegeboue is op 15 Desember 1936 geopen. Jagersfontein, Petrusburg, Luckhoff en Koffiefontein het onder die Fauresmith Landdrosdistrik geval, maar later is Jagersfontein en Koffiefontein as sub-distrikte afgeskei.
Die oorspronklike huis waarin Emily Hobhouse se skool gele� was om Boervrouens na die oorlog te rehabiliteer, is vandag nog te sien.
Dit is in privaatbesit.